Title: กฎกระทรวงกำหนดหลักเกณฑ์ วิธีการและเงื่อนไขการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตเกี่ยวกับเมล็ดพันธุ์ควบคุม (ฉบับที่ 2) พ.ศ. 2555

กฎกระทรวง

กฎกระทรวง
กำหนดหลักเกณฑ์
วิธีการและเงื่อนไขการขออนุญาต การออกใบอนุญาต
การต่ออายุใบอนุญาต
และการออกใบแทนใบอนุญาตเกี่ยวกับเมล็ดพันธุ์ควบคุม (ฉบับที่ ๒)
พ.ศ. ๒๕๕๕[๑]

อาศัยอำนาจตามความในมาตรา ๕ แห่งพระราชบัญญัติพันธุ์พืช พ.ศ. ๒๕๑๘ และมาตรา
๑๙ วรรคสอง แห่งพระราชบัญญัติพันธุ์พืช พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช
(ฉบับที่ ๒) พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้
ดังต่อไปนี้

ให้ยกเลิกความในวรรคสองของข้อ ๘ แห่งกฎกระทรวงกำหนดหลักเกณฑ์ วิธีการและเงื่อนไขการขออนุญาต
การออกใบอนุญาต การต่ออายุใบอนุญาต และการออกใบแทนใบอนุญาตเกี่ยวกับเมล็ดพันธุ์ควบคุม
พ.ศ. ๒๕๔๙ และให้ใช้ความต่อไปนี้แทน
การอนุญาตให้ต่ออายุใบอนุญาตรวบรวม นำเข้า หรือส่งออกซึ่งเมล็ดพันธุ์ควบคุมตามมาตรา
๑๗ ให้ออกใบอนุญาตตามแบบใบอนุญาตเดิมให้ใหม่ ส่วนการอนุญาตให้ต่ออายุใบอนุญาตขายเมล็ดพันธุ์ควบคุมจะแสดงไว้ในรายการท้ายใบอนุญาตหรือจะออกใบอนุญาตตามแบบใบอนุญาตเดิมให้ใหม่ก็ได้

ให้ไว้
ณ วันที่ ๒๑ กุมภาพันธ์ พ.ศ. ๒๕๕๕
ณัฐวุฒิ
 ใสยเกื้อ
รัฐมนตรีช่วยว่าการกระทรวงเกษตรและสหกรณ์
ปฏิบัติราชการแทน
รัฐมนตรีว่าการกระทรวงเกษตรและสหกรณ์

หมายเหตุ
:- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงกำหนดหลักเกณฑ์ วิธีการและเงื่อนไขในการขออนุญาต
การออกใบอนุญาต การต่ออายุใบอนุญาต และการออกใบแทนใบอนุญาตเกี่ยวกับเมล็ดพันธุ์ควบคุม
พ.ศ. ๒๕๔๙ กำหนดว่าการอนุญาตให้ต่ออายุใบอนุญาตขายเมล็ดพันธุ์ควบคุม ให้พนักงานเจ้าหน้าที่บันทึกการต่ออายุใบอนุญาตลงในใบอนุญาตฉบับเดิม
ทำให้เกิดความไม่สะดวกในทางปฏิบัติแก่พนักงานเจ้าหน้าที่และผู้รับใบอนุญาตขายเมล็ดพันธุ์ควบคุม
สมควรกำหนดให้การต่ออายุใบอนุญาตขายเมล็ดพันธุ์ควบคุมจะแสดงไว้ในรายการท้ายใบอนุญาตหรือจะออกใบอนุญาตตามแบบใบอนุญาตเดิมให้ใหม่ก็ได้  จึงจำเป็นต้องออกกฎกระทรวงนี้

ปริยานุช/ผู้จัดทำ
๑๕ มีนาคม ๒๕๕๕

ปณตภร/ผู้ตรวจ
๑๙ มีนาคม ๒๕๕๕

[๑] ราชกิจจานุเบกษา เล่ม
๑๒๙/ตอนที่ ๒๕ ก/หน้า ๕/๑๔ มีนาคม ๒๕๕๕